Plaasmoorde!!!!! Farm Murders!!!!! - Page 101 - Stormfront
Page 101 of 673 « First < 51 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 151 201 601 > Last »
07-02-2007, 12:51 AM #1001
Vrou red babas uit kapers se kloue
Dr. Anthony van Tonder (46) en sy vrou, Michelle (43). Dr. Van Tonder is geskiet toe hy die Taljaard-gesin tydens 'n kapingspoging wou help.
’n Ma van Elarduspark in Pretoria het wonderbaarlik uit die kloue van haar kapers ontsnap toe sy met albei haar babas in haar arms vasgeklem uit hul bewegende motor gespring het.
Me. Elsabe Taljaard (27), haar man, Thys (43), en hul twee seuns, Roelof (1) en Ruan (8 weke), is eergister omstreeks 19:15 deur vier gewapende rowers by hul huis in Alouettestraat oorval en van hul motor beroof.
Dr. Anthony van Tonder (46), wat die gesin te hulp gesnel het, is in die onderlyf geskiet.
Hy sterk in die Pretoria-Oos-hospitaal aan.
Mnr. Taljaard het gesê hy en sy vrou en kinders het net by hul motorhuis ingery toe die drama begin. “Toe ek die motordeur oopmaak, staan hulle daar – al vier van hulle.
“Ons het begin baklei en toe druk een sy pistool teen my kop. Ek het maar stil gestaan.
“ ’n Ander rower het ’n pistool teen my vrou se kop gedruk en haar juwele probeer steel. Ek het die sleutels aan hulle oorhandig en toe klim een in die motor.”
Intussen het Van Tonder se vrou, Michelle (43), gesien wat gebeur en haar man geroep.
“Hy het uitgehardloop terwyl hy hard geskreeu het om die rowers te probeer afskrik. Hy het geskreeu hulle moet die ma en kinders los,” het sy gesê.
Volgens Taljaard was Ruan in dié stadium nog in sy stoeltjie op die agtersitplek. Roelof het op sy ma se skoot gesit.
“Die rower het skielik met volle vaart uit die motorhuis gery en die deur aan my vrou se kant afgestamp. Hy (die rower) het so 300 m in die straat afgery, teruggedraai en toe weer verby ons huis gery.
“My vrou het intussen die baba uit sy stoeltjie gekry en toe hulle sowat 400 m van die huis af was, het sy met altwee kinders in haar hande uit die motor gespring,” het ’n steeds geskokte Taljaard vertel.
Hy en Van Tonder het ’n rower wat te voet probeer vlug het, agternagesit. “Die rower het omgedraai en Anthony geskiet.”
Volgens Taljaard was die polisie binne oomblikke op die toneel. Hy en me. Van Tonder meen die polisie se optrede was flink en hulle is dankbaar daarvoor.
Dr. Van Tonder, ’n pastoor van Church Coalition International (CCI), was gister nog in die hoësorgeenheid in die Pretoria-Oos-hospitaal.
“God is ons beskermheer, maar ons moet ook ons kant bring. My man is geskiet, maar hy het ’n hele gesin gered en ek is dankbaar daarvoor,” het me. Van Tonder gesê.
Kapt. Lucas Sithole, polisiewoordvoerder, het gesê die polisie ondersoek ’n klag van diefstal en poging tot moord.
07-02-2007, 01:03 AM #1002
Strandfonteinse inwoner (44) in oprit vermoor, beroof
KAAPSTAD. – ’n Man van Strandfontein is Saterdagmiddag koelbloedig in sy oprit vermoor.
Mnr. Tony Bull (44) het omstreeks 12:20 by sy huis in Korvetteweg 48 aangekom toe vier rowers sy motorruit stukkend geslaan en geld geëis het. Hy was op pad terug van ’n besoek aan die bank.
“Hulle het verskeie skote, wat hom in die borskas getref het, gevuur en die geld gegryp,” volgens konst. Siphokazi Mawisa, ’n polisiewoordvoerder.
Bull is op die toneel dood.
Mawisa kon nie gister bevestig of Bull se 18-jarige seun, Jean-Pierre, by hom in die motor was nie.
’n Inwoner van Strandfontein mnr. Vincent Abrahams (55), se liggaam is op 15 Junie met ’n wond aan die nek gevind by sy huis in Caravalweg. Twee dae vroeër is me. Lameez Isaacs (22) se liggaam met ’n koeëlwond aan haar kop in haar ouerhuis in Baden Powell-rylaan aangetref. Mnr. Thabela Mtshagi (35) het verlede week in die hof verskyn in verband met Isaacs se dood
07-02-2007, 05:21 PM #1003
Vrou in nek, kop gesteek toe sy stilhou
Durban. – ’n Motoris is in die kop en nek gesteek toe sy by padwerke in ’n woongebied aan die KwaZulu-Natalse suidkus stilgehou het waar drie mans in die pad gestaan het.
Me. Beverley le Roux (26) het woes terugbaklei toe die mans haar uit haar motor gepluk en haar beursie en selfoon geëis het, het supt. Zandra Hechter, polisiewoordvoerder, gesê.
Le Roux is eergister 14:00 in Glen Markiestraat in Ramsgate aangeval.
Die drie rowers het op die vlug geslaan toe mnr. Conradie Cooper, wat in die straat gestap het, die rooftog gesien en nader gehardloop het.
Een van die vermeende aanvallers is later deur ’n polisiepatrollie in die omgewing aangekeer.
In ’n ander voorval Sondagnag het ’n inbreker op die vlug geslaan toe ’n 81-jarige vrou wakker geword en vir haar man geroep het hy moet sy vuurwapen bring.
Mev. Constance Hannerley het omstreeks 22:45 wakker geword toe die inbreker in haar bedkassie gekrap het.
Sy het na haar man geroep, wat in ’n ander kamer geslaap het.
Die inbreker, wat by ’n kombuisvenster by die eenheid in ’n kompleks ingebreek het, het met sigarette, selfone en ’n horlosie weggekom.
07-02-2007, 05:27 PM #1004
Man doodgeskiet in meenthuiskompleks
DIE voorsitter van ’n meenthuiskompleks se beheerliggaam het glo ’n vermeende betreder wat saam met sy twee makkers by sy meenthuis probeer inkom het, op sy erf doodgeskiet.
Die verdagte drie mans het glo die erf betree terwyl mnr. Alex du Toit (69), die beheerliggaamvoorsitter, en sy vrou, Rita, in hul meenthuis in die Constantiapark-kompleks in Langenhovenpark geslaap het.
Mnr. Du Toit het die huisalarm Sondag omstreeks 01:10 hoor afgaan en gaan ondersoek instel.
Sers. Thandi Mbambo, polisiewoordvoerder, sê Du Toit het twee mans agter in sy erf gesien.
“Hy het hulle gevra wat hulle soek en hulle het hom nie geantwoord nie,” sê Mbambo.
Die mans het aan die traliehek by Du Toit se deur gepeuter en Du Toit het sy vuurwapen gaan haal.
Hy is na buite en het die mans gekonfronteer.
’n Derde verdagte het uit die bloute verskyn en Du Toit het na bewering op die mans geskiet.
“Die mans het weggehardloop. Een van die verdagtes is gewond en is op die toneel dood,” sê Mbambo.
Dié onbekende man van sowat 25 jaar is met ’n skietwond in die gesig gevind.
Du Toit is nie in hegtenis geneem nie. Die polisie het op sy vuurwapen, ’n 7,65 mm-pistool, beslag gelê.
Du Toit wou nie met Volksblad praat nie.
Mbambo sê die dossier sal ná die ondersoek na die direkteur van openbare vervolging versend word om te bepaal of daar enige vervolging gaan wees of nie.
Die kompleks het volgens Mbambo in Junie vier keer onder rooftogte deurgeloop.
Die inwoners van die kompleks is in dié voorvalle onder meer in hul slaap deur rowers oorval en met vuurwapens gedreig en aangehou.
Die rowers het volgens vroeëre berigte in Volksblad met selfone, skootrekenaars en juweliersware weggekom.
Die verdagtes is nog nie vasgetrek nie.
Die kompleks het verskeie sekerheidsmaatreëls, soos ’n geëlektrifiseerde heining, sekerheidskameras en ’n valhek by die ingang.
Inwoners van die kompleks het gesê hulle gaan slaap sedert die voorvalle snags in vrees.
“Ons weet nie wát in die nag kan gebeur nie,” sê een van hulle.
Die ander verdagtes wat weggehardloop het, is nog nie gekry nie.
07-04-2007, 02:50 AM #1005
Moordure van 6 tot 10
Statistieke toon die misdaad wat Suid-Afrikaners die meeste vrees, vermeerder: moord en gewapende rooftogte by hul huise het gestyg teenoor verlede jaar.
Die jongste misdaadsyfers is gister by die Uniegebou in Pretoria bekend gemaak.
Komm. Jackie Selebi, nasionale polisiehoof, sê misdaad toon ’n “ooglopende afwaartse neiging”, maar moord het sedert verlede jaar met 2,4% gestyg en rooftogte met verswarende omstandighede met 4,6%.
Gewapende rooftogte by huise het in dieselfde tydperk met 25,4% gestyg. Huisbrake (waar geweld nie gebruik is nie) is met 5,9% minder.
Selebi het erken huisrooftogte is ’n probleem.
“Dit is hiér waar verkragting, kindermishandeling en motorkapings voorkom. Ons sal iets hieraan moet doen.”
Meer as 55% van gewapende rooftogte kom in Gauteng voor en volgens dr. Chris de Kock, die polisie se hoofstatistikus, is dit omdat dié provinsie byna heeltemal verstedelik is.
“Ons ontledings wys dié misdade kom nie regoor die land voor nie, maar is in 8% van polisiewyke in die land gekonsentreer. Dit beteken slegs ’n klein aantal polisiekantore rapporteer die grootste deel van voorvalle,” het De Kock gesê.
Moordsyfers het slegs in Mpumalanga en die Oos-Kaap gedaal. Altesame 674 meer mense is in die afgelope boekjaar in Suid-Afrika vermoor.
“Kyk na die syfers: dit is nie ’n train smash nie. Dis ’n klein styging weens die opwaartse druk van rooftogte,” het De Kock gesê.
“Meer moorde kom voor omdat lede van die publiek én misdadigers tydens die gewapende rooftogte doodgeskiet word.”
Selebi het gesê hoewel die polisie nie hul teiken van ’n vermindering van minstens 7% in kontakmisdade (soos moord, verkragting en onsedelike aanranding) bereik het nie, gaan hul dié teikens behou.
“Die syfers sê vir my die drie probleemprovinsies is Gauteng, KwaZulu-Natal en die Wes-Kaap. Dié provinsies verteenwoordig 62% van alle ernstige misdade in die land.
“Dit sê vir my ons moet die oorlog in hierdie drie provinsies wen as ons die stryd teen misdaad wil wen.
“Wat ons ook al doen, dié provinsies moet meer hulpbronne kry,” het Selebi gesê.
Hy het “mega-townships” as probleemareas uitgesonder en gesê meer hulpbronne word toegeken aan plekke soos Mamelodi, KwaMashu en Mitchells Plain.
Selebi en De Kock was dit eens dat maatskaplike faktore ’n groot rol in alle vorme van misdaad speel en het gesê alkohol- en dwelmmisbruik is die grootste sondaars.
De Kock het gesê verstedeliking en werkloosheid skep “toestande van moedeloosheid” wat daartoe lei dat mense hul aan “goedkoop drank vergryp”.
Komm. André Pruis, Selebi se adjunk, het gesê die polisie kan nie ’n afskrik- én voorkomingsrol speel nie.
“Die polisie kan nie misdaad se oorsprong soek nie. Dit is ander regeringsorgane soos maatskaplike ontwikkeling en onderwys se verantwoordelikheid.”
Pruis het met verwysing na die nuus dat verkragting met 5,2% gedaal het, gesê dat tot 37% van verkragtingsake teruggetrek word.
Die volle prentjie word dus nie verkry nie. Ander misdade wat gedaal het, sluit in gewone rooftogte (-5,8%), poging tot moord (-3%), aanranding met die doel om ernstig te beseer (-4,9%) en aanranding (-8,7%).
Huisrowers buit meer in dié dele van G’teng
Moorde, gewapende roof neem toe in Pta
Aanvalle op polisielede daal, moorde op uniformdraers styg
Limpopo-moordsyfers toon grootste sprong
2010 gee Selebi nie slapelose nagte nie
Moordsyfer in Pretoria styg
Dit bewys dit ís buite beheer, sê partye
07-04-2007, 02:59 AM #1006
2 polisiehonde onder mes oor misdaadstryd
Durban. – Die stryd teen misdaad het twee broers vir wie polisiewerk hul hele lewe is, op een dag albei op die operasietafel laat beland.
Hulle is albei in die fleur van hulle lewe, maar een het ’n 15 cm lange meswond opgedoen in ’n geveg met ’n verkragter en die ander een is deur die ruggraat geskiet toe hy met ’n motordief baklei het.
“Ek wil bitter graag vir hom gaan kuier. Om sy eie beswil moet ek die besoeke beperk, want as ek by hom is, begin hy te wikkel,” het insp. Ian Pitout gister gesê nadat sy werkmaat, Boesman, geskiet is.
Boesman werk nou al langer as drie jaar saam met Pitout as patrolliehond in Port Shepstone.
Hy is al sewe keer met messe gesteek en elke keer was dit asof Boesman, ’n vyfjarige Duitse herdershond, daarna harder gewerk het, het Pitout gister vertel.
Boesman was gister onder verdowing nadat die misdadiger se koeël hom in die blad getref en deur sy lyf en ruggraat is.
Dr. Lizelle Lloyd, ’n veearts van Margate, wil nie ’n mening waag oor wat die toekoms vir Boesman inhou nie, het supt. Zandra Hechter, polisiewoordvoerder, gesê. Hoewel Boesman nog gevoel in sy bene het, sal net die tyd leer of hy weer op sy pote sal staan.
Pitout, Boesman en hul kollega insp. Michael Welsh het eergisteraand kort voor middernag op die N2-hoofweg by Margate stilgehou agter ’n motor wat langs die pad gaan staan het.
Toe die drie mans langs die motor hulle gewaar het, het hulle laat spaander en op die polisie begin skiet.
Pitout het vir Boesman losgelaat toe die vlugtende mans naby huise gekom het.
“Ek het die man hoor skreeu en geweet Boesman het hom. Maar toe klap daar twee skote en alles was stil. Ek weet toe hy’t vir Boesman raakgeskiet,” het Pitout gister vertel.
Die polisie het gister uitgevind die motor is by ’n duikklopper in Boboyi gesteel waar dit vir herstelwerk aan die petroltenk gelos is. ’n Pistool is in die motor gekry.
Die drie verdagtes het weggekom.
Boesman en sy twee broers, Boucher en Brad, is al drie patrolliehonde aan die KwaZulu-Natalse suidkus.
Boucher, wat saam met konst. Ridwaan Khan in Hibberdene werk, is eergister in die agterbeen met ’n mes gesteek toe hy ’n verdagte in ’n bos vasgetrek het nadat hy ’n 18-jarige meisie die hele nag aangehou en verkrag het.
07-04-2007, 03:10 AM #1007
Man bedenklik ná boewe hom in bors tref
’n Man van Barentz Place in Doornpoort, Pretoria, is in ’n bedenklike toestand in ’n hospitaal in Pretoria nadat hy tydens ’n gewapende rooftog by sy huis in die bors geskiet is.
Kapt. Lucas Sithole, polisiewoordvoerder, het gesê dié man en sy vrou is gisteroggend deur twee gewapende rowers in hul huis oorval.
“Die rowers het die man in die bors geskiet en daarna die egpaar van verskeie huishoudelike toebehore beroof voordat hulle van die toneel gevlug het. Die vrou is nie in die voorval beseer nie,” het Sithole gesê.
Mnr. Nick Dollman, woordvoerder van Netcare 911, het gesê hulle het omstreeks 03:35 op ’n oproep gereageer ná ’n skietery by die man se huis.
Hy het gesê die man is een keer in die bors geskiet en dit wou voorkom of die koeël steeds in sy liggaam was.
Dollman het gesê die man is op die toneel behandel en na ’n hospitaal geneem waar hy gister ’n operasie sou ondergaan.
Dollman het gesê hierdie is volgens hul inligting die derde soortgelyke voorval in dié omgewing in die laaste week.
Die egpaar se name en die hospitaal waar die man behandel word, is aan Beeld bekend, maar die vrou het gevra dat dit nie gepubliseer word nie uit vrees dat hul aanvallers sal terugkeer.
Sithole het gesê die polisie ondersoek ’n klag van gewapende rooftog en poging tot moord.
07-04-2007, 03:16 AM #1008
Polisie skiet vermeende leier van bende dood
Durban. – Die vermeende leier van ’n bende rowers wat hul op restaurante in dié stad toegespits het, is gisteroggend in ’n skietgeveg dood toe die polisie hom probeer aankeer het.
’n AK47-aanvalsgeweer en pistool is by mnr. Rusta Msisi gekry nadat hy in die vroeë oggendure in die township KwaMashu in die noorde van die stad doodgeskiet is.
Dit was vermoedelik hý wat einde Mei vir mnr. Marc Joubert (30) doodgeskiet het toe die bende tydens ’n verjaardagpartytjie by die gesogte restaurant St. Tropez in Morningside toegeslaan het.
Die moord op Joubert het inwoners van die stad erg geskok en vriende van die oorlede boukontrakteur van Westville het ’n veldtog begin om misdaad te help hokslaan.
Speurders van die eenheid teen georganiseerde misdaad het gister 02:00 in KwaMashu na Msisi gaan soek, het sr. supt. Phindile Radebe, polisiewoordvoerder, gesê.
Msisi het op die polisie begin skiet toe hulle hom wou vastrek toe hy ’n huis wou binnegaan. Hy is daarna doodgeskiet.
Volgens Radebe het die speurders daarna nog ’n vermeende bendelid in die woonbuurt Umbilo gaan aankeer.
Hy word vir ondervraging aangehou.
Nog arrestasies word spoedig verwag, het Radebe gesê.
Die bende het hul op restaurante in die buurte Musgrave, Berea en Glenwood toegespits
07-04-2007, 05:59 PM #1009
Oupa (63) vermoor in veilige kompleks
’n Oupa wat spesiaal na Pretoria gekom het vir sy kleindogter se doop, is nou “net nog ’n statistiek” nadat hy deur vier gewapende rowers koelbloedig in sy kinders se huis doodgeskiet is.
Mnr. Albertus Taljaard (63) van Brackenfell in die Kaap is eergister omstreeks 21:00 voor sy seun, Derick (30), in The Wilds, in die ooste van Pretoria, doodgeskiet. Die buurt is ’n veiligheidskompleks waarbinne elke straat ook deur ’n valhek, wagte en drade beskerm word. Net twee skootrekenaars is gebuit.
Taljaard se vrou, Marietjie (56), hul skoondogter, Alda (31), en kleinkinders, Xander (3) en Anlia (4 maande), was ook in die huis tydens die aanval.
Klein Anlia sou Sondag gedoop word, maar dit is uitgestel vir haar oupa se begrafnis.
Met die trane wat oor sy wange stroom, het Derick Taljaard vertel van die angswekkende oomblikke voordat die rowers met die skootrekenaars gevlug het.
Sy vrou en die kinders was in die hoofslaapkamer toe die rowers toegeslaan het.
“Ons huishulp het halfpad saam met haar vriendin na dié se huis gestap. Sy is daarna by haar buitekamer oorval en die rowers het so die huis se agterdeursleutels gevat.
“Ek het die mans deur die eetkamervenster gesien en vir hulle geskreeu om te loop. Die volgende oomblik het een ’n vuurwapen oorgehaal en dit op my gerig.”
Taljaard het onder ’n tafel ingeduik en in die proses ’n beentjie in sy linkerskouer gebreek. Hy het daarna met die trappe opgehardloop toe sy pa terselfdertyd kom kyk het wat aangaan.
“Ons is saam ondertoe. My pa het my by die studeerkamer ingestamp en toe onder die rowers begin slaan.
“Ek het geskreeu ‘Pa moenie, hulle is te veel vir ons’. Toe haal een sy vuurwapen oor en skiet my pa in die maag.”
Taljaard het na die hoofslaapkamer gehardloop en die deur toegedruk.
“Ons het die heeltyd gebid dat die Here ons en my pa moet help.”
Alda Taljaard het gesê sy het intussen haar selfoonnoodnommer gebel, maar die “stem aan die anderkant het gesê ek skreeu op haar en toe die foon doodgedruk”.
Sy het haar ma, me. Alta Pieters, wat in dieselfde kompleks woon, gebel. Pieters het ook dié noodnommer gebel, maar die foon is weer neergesit. Die polisie se noodnommer het glo net gelui.
Volgens Alda Taljaard het die polisie eers ’n uur later opgedaag.
“Ons moet die land verlaat. Ons kan nie hier sit en wag dat ons doodgemaak word nie,” het Pieters gesê.
Hulle het met Albertus Taljaard hospitaal toe gejaag, maar hy is in die motor dood.
“My ma is erg geskok. Sy het aanhoudend gesê ‘My maatjie is nou weg’,” het Derick Taljaard vertel.
“Xander vra ook kort-kort ‘Waar is my oupa; wanneer kom hy uit die hospitaal’.”
Terwyl Taljaard opnuut begin huil het, het Xander gesê: “Pappa, wat het met Pappa gebeur?”
Hy kon nie antwoord nie en het na die vloer gestaar terwyl die trane oor sy wange rol.
Kapt. Lucas Sithole het gesê die polisie ondersoek die voorval.
07-04-2007, 06:05 PM #1010
Nqakula vra: ‘Wat doen jý teen misdaad?’
Mense wat kla oor die skerp toename in huisrooftogte, moet reserviste word.
Dís die oplossing wat mnr. Charles Nqakula, minister van veiligheid en sekuriteit, voorstel.
En diegene wat sy kop eis, moet eers voor hul “eie deurtjies vee” en kyk hoeveel húlle bydra om misdaad te verminder.
Nqakula, komm. André Pruis, nasionale adjunkhoof van die polisie, en dr. Chris Kock, die polisie se hoofstatistikus, het sakelui en die media gisteroggend by die Johannesburgse buiteklub toegespreek.
Nqakula het met ’n giftong gemik na “enkeles” wat “ganse gemeenskappe terneergedruk maak deur syfers oppervlakkig en sonder insig te verwerk en te vereenvoudig”.
Hy het erken misdaad beïnvloed almal negatief en gesê gemeenskappe en die polisie moet “saam veg teen sake wat die nasionale gemoedstoestand negatief beïnvloed”.
“Al manier hoe die groeiende getal huisrooftogte gepak kan word, is as landsburgers tot die stryd toetree en reserviste word.”
Sektorpolisiëring en voldoende sigbare polisieteenwoordigheid in woonbuurte is ook nodig, het Nqakula gesê.
“Ek kan nie insien dat mense steeds argumenteer die Wêreldbeker-sokkertoernooi in 2010 sal weens die hoë misdaadvlakke nie kan plaasvind nie. Ons het nie die stryd teen misdaad verloor nie. Die nuutste syfers, wat ’n afwaartse neiging toon, is ’n bewys.”
Mense wat eis dat hy bedank moet hulself afvra wat húlle doen om misdaad te beveg.
“Ek sal nie bedank nie. Ek sal aanhou om met gemeenskappe saam te werk om oplossings te vind,” het hy gesê.
“Polisielede wat aan diens dood is, is ’n bewys dat die polisie misdaad daadwerklik beveg.
“Diegene wat sê die polisie beveg misdaad nie daadwerklik nie, skep verwarring by kinders wie se polisiepa aan diens dood is, of ’n weduwee wat haar man op dié wyse verloor het.
“Ook word die idee geskep landsburgers waardeer dit nie dat lede hul lewens op die spel plaas in die stryd teen misdaad nie.”
Nqakula het gesê mense het die reg om kritiek te lewer, maar dit sal nie die gemoedstoestand van die polisie beïnvloed nie.
Kock het gesê twee derdes van alle geweldsmisdaad is weens sosiaal-maatskaplike oorsake soos oorvol plakkerskampe, te veel drink en armoede.
“Te veel geweldsmisdade vind agter geslote huisdeure of in sjebeens plaas. Die polisie kan nie altyd hier by wees nie en daarom moet mense hul lewens verbeter.”